title: Регламент за изпълнение (ЕС) № 789/2013 на Комисията от 16 август 2013 година за изменение на Регламент (ЕО) № 2368/2002 на Съвета относно въвеждане на схема за сертифициране в рамките на Кимбърлийския процес за международна търговия с необработени диаманти

text:
               20.8.2013

               BG

               Официален вестник на Европейския съюз

               L 222/1

         РЕГЛАМЕНТ ЗА ИЗПЪЛНЕНИЕ (ЕС) № 789/2013 НА КОМИСИЯТА
   от 16 август 2013 година
   за изменение на Регламент (ЕО) № 2368/2002 на Съвета относно въвеждане на схема за сертифициране в рамките на Кимбърлийския процес за международна търговия с необработени диаманти
   ЕВРОПЕЙСКАТА КОМИСИЯ,
   като взе предвид Договора за функционирането на Европейския съюз,
   Като взе предвид Регламент (ЕО) № 2368/2002 от 20 декември 2002 г. относно въвеждане на схема за сертифициране в рамките на Кимбърлийския процес за международна търговия с необработени диаманти (1), и по-специално член 19, параграф 6 и член 20 от него,
   като има предвид, че:

               (1)

               На пленарното заседание във Вашингтон през ноември 2012 г. участниците в Кимбърлийския процес одобриха, с решение на пленарното заседание, добавянето на Панама, Камбоджа и Казахстан към списъка на участниците в Кимбърлийския процес.

               (2)

               Както беше потвърдено на 1 август 2013 г. с известие от председателя на Кимбърлийския процес, участниците в Кимбърлийския процес също така потвърдиха, чрез писмена процедура, добавянето на Мали към списъка на участниците в Кимбърлийския процес.

               (3)

               Освен това адресът за контакт на няколко участници в приложение II следва да се актуализира.

               (4)

               Приложение II към Регламент (ЕО) № 2368/2002 следва да бъде съответно изменено.

               (5)

               Предвидените в настоящия регламент мерки са в съответствие със становището на комитета, посочен в член 22 от Регламент (ЕО) № 2368/2002,

         ПРИЕ НАСТОЯЩИЯ РЕГЛАМЕНТ:
   Член 1
   Регламент (ЕО) № 2368/2002 се изменя, както следва:
   Приложение II се заменя с текста, съдържащ се в приложението към настоящия регламент.
   Член 2
   Настоящият регламент влиза в сила в деня след публикуването му в Официален вестник на Европейския съюз.

      Настоящият регламент е задължителен в своята цялост и се прилага пряко във всички държави членки.
      Съставено в Брюксел на 16 август 2013 година.

            За Комисията, от името на председателя,

         Johannes HAHN

            Член на Комисията

      (1)  ОВ L 358, 31.12.2002 г., стр. 28.

      ПРИЛОЖЕНИЕ

            „ПРИЛОЖЕНИЕ II

               Списък на участниците в схемата за сертифициране в рамките на Кимбърлийския процес и техните специално определени компетентни органи, посочени в членове 2, 3, 8, 9, 12, 17, 18, 19 и 20

            АНГОЛА

                        Ministry of Geology and Mines

                        Rua Hochi Min

                        C.P # 1260

                        Luanda

                        Angola

                  АРМЕНИЯ

                        Department of Gemstones and Jewellery

                        Ministry of Trade and Economic Development

                        M. Mkrtchyan 5

                        Yerevan

                        Armenia

                  АВСТРАЛИЯ

                        Department of Foreign Affairs and Trade

                        Trade Development Division

                        R.G. Casey Building

                        John McEwen Crescent

                        Barton ACT 0221

                        Australia

                  БАНГЛАДЕШ

                        Export Promotion Bureau

                        TCB Bhaban

                        1, Karwan Bazaar

                        Dhaka

                        Bangladesh

                  БЕЛАРУС

                        Ministry of Finance

                        Department for Precious Metals and Precious Stones

                        Sovetskaja Str., 7

                        220010 Minsk

                        Republic of Belarus

                  БОТСУАНА

                        Ministry of Minerals, Energy and Water Resources

                        PI Bag 0018

                        Gaborone

                        Botswana

                  БРАЗИЛИЯ

                        Ministry of Mines and Energy

                        Esplanada dos Ministérios - Bloco “U” – 4o andar

                        70065 - 900 Brasilia - DF

                        Brazil

                  КАМБОДЖА

                        Trade Promotion Department, Ministry of Commerce

                        Building #65-69, Street 136,

                        Sangkat Phsar Kandal 1, Khan Duan Penh

                        Phnom Penh

                        Cambodia

                  КАМЕРУН

                        National Permanent Secretariat for the Kimberley Process

                        Ministry of Mines, Industry and Technological Development

                        Intek Building

                        Navik Street P.O.

                        Box 8390

                        Yaoundé

                        Cameroon

                  КАНАДА

                        International:

                                    Department of Foreign Affairs, Trade and Development

                                    Human Rights, Governance and Indigenous Affairs Policy Division - MIH

                                    125 Sussex Drive Ottawa, Ontario K1A 0G2

                                    Canada

                        За общи въпроси, свързани с природните ресурси на Канада:

                                    Kimberley Process Office

                                    Minerals and Metals Sector (MMS)

                                    Natural Resources Canada (NRCan)

                                    580 Booth Street, 10th floor

                                    Ottawa, Ontario

                                    Canada K1A 0E4

                  КИТАЙ, Китайска народна република

                        Department of Inspection and Quarantine Clearance

                        General Administration of Quality Supervision, Inspection and Quarantine (AQSIQ)

                        9 Madiandonglu

                        Haidian District, Beijing 100088

                        People’s Republic of China

                  ХОНГКОНГ, Специален административен район на Китайската народна република

                        Department of Trade and Industry

                        Hong Kong Special Administrative Region

                        Peoples Republic of China

                        Room 703, Trade and Industry Tower

                        700 Nathan Road

                        Kowloon

                        Hong Kong

                        China

                  КОНГО, Демократична република

                        Centre d’Expertise, d’Evaluation et de Certification des Substances Minérales Précieuses et Semi-précieuses (CEEC)

                        3989, av des cliniques,

                        Kinshasa/Gombe

                        Democratic Republic of Congo

                  КОНГО, Република

                        Bureau d’Expertise, d’Evaluation et de Certification des Substances Minérales Précieuses (BEEC)

                        BP 2787

                        Brazzaville

                        Republic of Congo

                  ЕВРОПЕЙСКИ СЪЮЗ

                        European Commission

                        Service for Foreign Policy Instruments

                        Office EEAS 02/309

                        B-1049 Bruxelles/Brussel

                        Belgium

                  ГАНА

                        Precious Minerals Marketing Company (Ltd.)

                        Diamond House,

                        Kinbu Road,

                        Box M. 108

                        Accra

                        Ghana

                  ГВИНЕЯ

                        Ministry of Mines and Geology

                        BP 2696

                        Conakry

                        Guinea

                  ГВИАНА

                        Geology and Mines Commission

                        P O Box 1028

                        Upper Brickdam

                        Stabroek

                        Georgetown

                        Guyana

                  ИНДИЯ

                        Department of Commerce

                        Ministry of Commerce & Industry

                        Udyog Bhawan

                        Maulana Azad Road

                        New Delhi 110 011

                        India

                  ИНДОНЕЗИЯ

                        Directorate-General of Foreign Trade

                        Ministry of Trade

                        JI M.I. Ridwan Rais No. 5

                        Blok I Iantai 4

                        Jakarta Pusat Kotak Pos. 10110

                        Jakarta

                        Indonesia

                  ИЗРАЕЛ

                        Ministry of Industry, Trade and Labor

                        Office of the Diamond Controller

                        3 Jabotinsky Road

                        Ramat Gan 52520

                        Israel

                  ЯПОНИЯ

                        United Nations Policy Division

                        Foreign Policy Bureau

                        Ministry of Foreign Affairs

                        2-2-1 Kasumigaseki, Chiyoda-ku

                        100-8919 Tokyo, Japan

                        Japan

                  КАЗАХСТАН

                        Ministry of Economy and Budget Planning

                        Orynbor str., 8, entrance 7

                        Administrative building ‘The house of ministries’

                        010000 Astana

                        Kazakhstan

                  КОРЕЯ, Република

                        Export Control Policy Division

                        Ministry of Knowledge Economy

                        Government Complex

                        Jungang-dong 1, Gwacheon-si

                        Gyeonggi-do 427-723

                        Seoul

                        Korea

                  ЛАОС, Лаоска народнодемократична република

                        Department of Import and Export

                        Ministry of Industry and Commerce

                        Vientiane

                        Laos

                  ЛИВАН

                        Ministry of Economy and Trade

                        Lazariah Building

                        Down Town

                        Beirut

                        Lebanon

                  ЛЕСОТО

                        Department of Mines

                        Corner Constitution and Parliament Road

                        Box 750

                        Maseru 100

                        Lesotho

                  ЛИБЕРИЯ

                        Government Diamond Office

                        Ministry of Lands, Mines and Energy

                        Capitol Hill

                        Box 10-9024

                        1000 Monrovia 10

                        Liberia

                  МАЛАЙЗИЯ

                        Ministry of International Trade and Industry

                        Trade Cooperation and Industry Coordination Section

                        Block 10

                        Komplek Kerajaan Jalan Duta

                        50622 Kuala Lumpur

                        Malaysia

                  МАЛИ

                        Ministère des Mines

                        Bureau d'Expertise d'Evaluation et de Certification des Diamants Bruts

                        Zone Industrielle Ex. DNGM

                        Bamako

                        République du Mali

                  МАВРИЦИЙ

                        Import Division

                        Ministry of Industry, Small & Medium Enterprises, Commerce & Cooperatives

                        Floor, Anglo Mauritius Building

                        Intendance Street

                        Port Louis

                        Mauritius

                  МЕКСИКО

                        Secretaría de Economía

                        Dirección General de Política Comercial

                        30, Colonia Hipodromo Condesa, Piso 16.

                        Delegación Cuactemoc, Código Postal: 06140 México, D.F.

                        Mexico

                  НАМИБИЯ

                        Diamond Commission

                        Directorate of Diamond Affairs

                        Ministry of Mines and Energy

                        Private Bag 13297

                        1st Aviation Road (Eros Airport)

                        Windhoek

                        Namibia

                  НОВА ЗЕЛАНДИЯ

                        Certificate Issuing authority:

                                    Middle East and Africa Division

                                    Ministry of Foreign Affairs and Trade

                                    Private Bag 18 901

                                    Wellington

                                    New Zealand

                        Import and Export Authority:

                                    New Zealand Customs Service

                                    P.O.BOX: 2218,

                                    Wellington

                                    New Zealand

                  НОРВЕГИЯ

                        Section for Public International Law

                        Department for Legal Affairs

                        Royal Ministry of Foreign Affairs P.O.

                        Box 8114

                        0032 Oslo

                        Norway

                  ПАНАМА

                        General Direction of International Economic Affairs

                        Ministry of Foreign Affairs

                        San Felipe, Calle 3

                        Palacio Bolívar, Edificio 26

                        Panamá 4

                        Republic of Panama

                  РУСКА ФЕДЕРАЦИЯ

                        International:

                                    Ministry of Finance

                                    9, Ilyinka Street,

                                    109097 Moscow

                                    Russia

                        Import and Export Authority:

                                    Gokhran of Russia

                                    14, 1812 Goda St.

                                    121170 Moscow

                                    Russia

                  СИЕРА ЛЕОНЕ

                        Ministry of Mineral Resources

                        Gold and Diamond Office (GDO)

                        Youyi Building

                        Brookfields

                        Freetown

                        Sierra Leone

                  СИНГАПУР

                        Ministry of Trade and Industry

                        100 High Street

                        #09-01, The Treasury,

                        Singapore 179434

                  ЮЖНА АФРИКА

                        South African Diamond and Precious Metals Regulator

                        SA Diamond Centre

                        251 Fox Street

                        Johannesburg 2000

                        South Africa

                  ШРИ ЛАНКА

                        National Gem and Jewellery Authority

                        25, Galleface Terrace

                        Colombo 03

                        Sri Lanka

                  СВАЗИЛЕНД

                        Office for the Commissioner of Mines

                        Ministry of Natural Resources and Energy

                        Mining department

                        Lilunga House (3rd floor, Wing B)

                        Somhlolo Road

                        PO Box 9,

                        Mbabane H100

                        Swaziland

                  ШВЕЙЦАРИЯ

                        State Secretariat for Economic Affairs (SECO)

                        Sanctions Unit

                        Holzikofenweg 36

                        CH-3003 Berne / Switzerland

                  ТАЙВАН, ПЕНГУ, КИНМЕН И МАТЦУ, Отделна митническа територия на

                        Export/Import Administration Division

                        Bureau of Foreign Trade

                        Ministry of Economic Affairs

                        1, Hu Kou Street

                        Taipei, 100

                        Taiwan

                  ТАНЗАНИЯ

                        Commission for Minerals

                        Ministry of Energy and Minerals

                        P.O.BOX: 2000,

                        Dar es Salaam

                        Tanzania

                  ТАЙЛАНД

                        Department of Foreign Trade

                        Ministry of Commerce

                        44/100 Nonthaburi 1 Road

                        Muang District, Nonthaburi 11000

                        Thailand

                  ТОГО

                        Ministry of Mine, Energy and Water

                        Head Office of Mines and Geology

                        216, Avenue Sarakawa

                        B.P. 356

                        Lomé

                        Togo

                  ТУРЦИЯ

                        Foreign Exchange Department

                                    Undersecretariat of Treasury

                                    T.C. Bașbakanlık Hazine

                                    Müsteșarlığı İnönü Bulvarı No:36

                                    06510 Emek - Ankara

                                    Turkey

                        Import and Export Authority:

                                    Istanbul Gold Exchange

                                    Rıhtım Cad. No:81

                                    34425 Karaköy – İstanbul

                                    Turkey

                  УКРАЙНА

                        Ministry of Finance

                        State Gemological Center

                        Degtyarivska St. 38-44

                        Kiev 04119

                        Ukraine

                  ОБЕДИНЕНИ АРАБСКИ ЕМИРСТВА

                        U.A.E Kimberley Process Office

                        Dubai Multi Commodities Center

                        Dubai Airport Free Zone

                        Emirates Security Building

                        Block B, 2nd Floor, Office # 20

                        Box 48800

                        Dubai

                        United Arab Emirates

                  СЪЕДИНЕНИ АМЕРИКАНСКИ ЩАТИ

                        United States Kimberley Process Authority

                        11 West 47 Street 11th floor

                        New York, NY 10036

                        United States of America

                        U.S. Department of State

                        Room 4843 EB/ESC

                        2201 C Street, NW

                        Washington D.C. 20520

                        United States of America

                  ВИЕТНАМ

                        Ministry of Industry and Trade

                        Import Export Management Department

                        54 Hai Ba Trung,

                        Hoan Kiem

                        Hanoi

                        Vietnam

                  ЗИМБАБВЕ

                        Principal Minerals Development Office

                        Ministry of Mines and Mining Development

                        Private Bag 7709, Causeway

                        Harare

                        Zimbabwe“


title: Регламент за изпълнение (ЕС) 2017/271 на Комисията от 16 февруари 2017 година за разширяване на обхвата на окончателното антидъмпингово мито, наложено с Регламент (ЕО) № 925/2009 на Съвета върху вноса на някои видове алуминиево фолио с произход от Китайската народна република, за да бъде обхванат и вносът на някои леко модифицирани видове алуминиево фолио

text:
               17.2.2017

               BG

               Официален вестник на Европейския съюз

               L 40/51

         РЕГЛАМЕНТ ЗА ИЗПЪЛНЕНИЕ (ЕС) 2017/271 НА КОМИСИЯТА
   от 16 февруари 2017 година
   за разширяване на обхвата на окончателното антидъмпингово мито, наложено с Регламент (ЕО) № 925/2009 на Съвета върху вноса на някои видове алуминиево фолио с произход от Китайската народна република, за да бъде обхванат и вносът на някои леко модифицирани видове алуминиево фолио
   ЕВРОПЕЙСКАТА КОМИСИЯ,
   като взе предвид Договора за функционирането на Европейския съюз,
   като взе предвид Регламент (ЕС) 2016/1036 на Европейския парламент и на Съвета от 8 юни 2016 г. за защита срещу дъмпингов внос от страни, които не са членки на Европейския съюз (1) („основния регламент“), и по-специално член 13, параграф 3 от него,
   като има предвид, че:
   1.   ПРОЦЕДУРА

   1.1.   Съществуващи мерки

               (1)

               С Регламент (ЕО) № 925/2009 (2) („първоначалния регламент“) Съветът наложи окончателно антидъмпингово мито от 30,0 % върху вноса на алуминиево фолио с дебелина, не по-малка от 0,008 mm и не по-голяма от 0,018 mm, без подложка, само валцувано, на рула с ширина, не по-голяма от 650 mm, и с тегло, по-голямо от 10 kg („разглеждания продукт“) с произход от Китайската народна република („КНР“ или „Китай“) за всички други дружества, освен посочените в член 1, параграф 2 от същия регламент.

               (2)

               През декември 2015 г. срокът на действие на мерките по отношение на същия продукт бе удължен с Регламент за изпълнение (ЕС) 2015/2384 на Комисията (3) („преглед с оглед изтичане на срока на действие“).

               (3)

               По-долу тези мерки ще бъдат наричани „действащите мерки“, а разследването, довело до мерките, наложени с първоначалния регламент, ще бъде наричано „първоначалното разследване“.

         1.2.   Започване на процедура вследствие на искане

               (4)

               На 18 април 2016 г. Европейската комисия („Комисията“) получи искане, в което се посочва, че мерките, които са в сила по отношение на вноса на някои видове алуминиево фолио, се заобикалят чрез внос на леко модифицирани видове на разглеждания продукт с произход от КНР.

               (5)

               Заявителят поиска запазване на анонимност въз основа на опасността от ответни търговски мерки. Комисията счете искането за обосновано и прие да запази самоличността на заявителя поверителна.

               (6)

               В искането бяха предоставени prima facie доказателства, че след налагането на действащите мерки е настъпила значителна промяна в схемите на търговия по отношение на износа от КНР за Съюза, която изглежда се дължи на налагането на действащите мерки. Не е съществувала друга предполагаема достатъчно основателна причина или обяснение за такава промяна, освен налагането на действащите мерки.

               (7)

               Освен това от доказателствата по случая е видно, че постигането на коригиращия ефект на действащите мерки е възпрепятствано както по отношение на количеството, така и по отношение на цената. Доказателствата сочеха, че увеличеният внос на леко модифицирания продукт е извършван на цени под установената при първоначалното разследване цена, която не причинява вреда.

               (8)

               На последно място, бяха налице prima facie доказателства, че леко модифицираните продукти са продавани на дъмпингови цени спрямо нормалната стойност, установена за сходния продукт, т.е. продуктът, произвеждан от промишлеността на Съюза, който има същите технически и физически характеристики като разглеждания продукт по време на първоначалното разследване.

               (9)

               След като уведоми държавите членки, Комисията установи, че съществуват достатъчно prima facie доказателства за започване на разследване в съответствие с член 13 от основния регламент. Поради това тя започна настоящото разследване с Регламент за изпълнение (ЕС) 2016/865 на Комисията (4) („регламента за започване на разследване“). В съответствие с член 13, параграф 3 и член 14, параграф 5 от основния регламент, посредством регламента за започване на разследване Комисията също така даде указание на митническите органи да регистрират вноса на леко модифицирания продукт от КНР.

         1.3.   Разследване

               (10)

               Комисията надлежно уведоми органите на КНР, производителите износители и търговците в КНР, вносителите в Съюза, за които е известно, че са засегнати, и промишлеността на Съюза за започването на разследването.

               (11)

               Бяха изпратени формуляри за освобождаване на производителите износители в КНР и на известните вносители в Съюза.

               (12)

               На заинтересованите страни бе предоставена възможност да изложат становищата си в писмен вид и да поискат изслушване в срока, посочен в регламента за започване на разследването. Всички страни бяха информирани, че неоказването на съдействие може да доведе до прилагането на член 18 от основния регламент и заключенията да бъдат направени въз основа на наличните факти.

               (13)

               Пет групи от дружества от КНР и 19 дружества от Съюза, включително промишлеността на Съюза и несвързани вносители, заявиха своя интерес.

               (14)

               Пет групи от дружества от КНР и петима несвързани вносители предоставиха отговори на въпросника и поискаха освобождаване от евентуалните мерки с разширен обхват в съответствие с член 13, параграф 4 от основния регламент.

               (15)

               Следните производители износители представиха пълни отговори на въпросниците и впоследствие бяха извършени проверки на място в техните обекти:

                           —

                           Dingsheng Aluminium Group

                           —

                           Jiangsu Zhongji Lamination Materials Co., Ltd

                           —

                           Luoyang Wanji Aluminium Processing Co., Ltd

                           —

                           Xiamen Xiashun Aluminium Foil Co., Ltd

                           —

                           Yantai Donghai Aluminum Foil Co., Ltd

               (16)

               Следните пет несвързани вносители от Съюза представиха пълни отговори на въпросниците:

                           —

                           Coutinho Caro + Co. International Trading GmbH

                           —

                           Huhtamaki Flexible Packaging Germany GmbH & Co. KG

                           —

                           Now Plastics UK Inc (клонът в Милано)

                           —

                           Von Aschenbach & Voss GmbH

                           —

                           Wrap Films Systems Ltd

               (17)

               Един от несвързаните вносители, дружеството Wrap Films Systems Ltd, впоследствие прекрати своето съдействие.

               (18)

               Извършени бяха проверки на място в обектите на следните несвързани вносители:

                           —

                           Coutinho Caro + Co. International Trading GmbH

                           —

                           Von Aschenbach & Voss GmbH

               (19)

               Дружеството Cellofix S.L. представи коментари и поиска изслушване като заинтересована страна.

               (20)

               Бяха проведени изслушвания между Комисията и заявителя и между Комисията и следните дружества: Cellofix S.L., понастоящем Plastics Inc и Von Aschenbach & Voss GmbH.

               (21)

               След разгласяването бе проведено друго изслушване между Комисията и заявителя, след което Комисията разгласи отново намерението си да разшири обхвата на мерките в рамките на механизма на режим специфична употреба в съответствие с член 254 от Регламент (ЕС) № 952/2013 на Европейския парламент и на Съвета (5) („Митническия кодекс на Съюза“).

         1.4.   Разследван период и отчетен период

               (22)

               Разследваният период обхваща периода от 1 април 2012 г. до 31 март 2016 г. Бяха събрани данни за разследвания период, както и за всички години, считано от 2009 г. (когато са наложени действащите мерки), с цел разследване, inter alia, на твърдяната промяна в схемите на търговия. За периода 1 април 2015 г.—31 март 2016 г. („отчетния период“) бяха събрани по-подробни данни, за да се разследва възможното възпрепятстване на коригиращия ефект на действащите мерки и наличието на дъмпинг.

         2.   РЕЗУЛТАТИ ОТ РАЗСЛЕДВАНЕТО

   2.1.   Общи съображения

               (23)

               В съответствие с член 13, параграф 1 от основния регламент Комисията анализира последователно дали има промяна в схемите на търговия между трети държави и Съюза; дали тази промяна произтича от практика, процес или дейност, за които няма достатъчно основание или икономическа обосновка освен налагането на митото; дали има доказателства за вреда или за това, че постигането на търсените ефекти от митото е било възпрепятствано по отношение на цените и/или количествата на сходния продукт, както и дали има доказателства за дъмпинг, ако е необходимо съгласно разпоредбите на член 2 от основния регламент, по отношение на нормалните стойности, предварително установени за сходния продукт.

         2.2.   Разглеждан продукт

               (24)

               Продуктът, засегнат от евентуалното заобикаляне на мерките, представлява продуктът — предмет на действащите мерки, както е описан по-горе в съображение (1). Той е класиран в код по КН ex 7607 11 19 (код по ТАРИК 7607111910). Както бе установено в първоначалното разследване, този специален вид алуминиево фолио се преобразува в потребителски продукт, домакинско алуминиево фолио („АФДЦ“), използвано за опаковане и за други домакински приложения.

         2.3.   Продукт, предмет на разследването

               (25)

               Продуктът, предмет на разследването относно заобикалянето на мерките, има същите основни характеристики като разглеждания продукт. Той обаче може да бъде темпериран или нетемпериран.

               (26)

               Продуктът, предмет на разследването, е определен в регламента за започване, както следва:

                           —

                           алуминиево фолио с дебелина, не по-малка от 0,007 mm и по-малка от 0,008 mm, с всякаква ширина на рулата, дори темперирано, или

                           —

                           алуминиево фолио с дебелина, не по-малка от 0,008 mm и не по-голяма от 0,018 mm, и на рула с ширина, по-голяма от 650 mm, дори темперирано, или

                           —

                           алуминиево фолио с дебелина, по-голяма от 0,018 mm и по-малка от 0,021 mm, с всякаква ширина на рулата, дори темперирано, или

                           —

                           алуминиево фолио с дебелина, не по-малка от 0,021 mm и не по-голяма от 0,045 mm, когато се представя с най-малко два слоя, с всякаква ширина на рулата, дори темперирано.

               (27)

               Първите три продукта, описани по-горе, са класирани понастоящем в код по КН ex 7607 11 19 (кодове по ТАРИК 7607111930, 7607111940 и 7607111950). Четвъртият продукт, описан по-горе, е класиран понастоящем в код по КН ex 7607 11 90 (кодове по ТАРИК 7607119045 и 7607119080).

               (28)

               При първоначалното разследване Комисията установи, че алуминиевото конвертиращо се фолио („АКФ“) не e разглежданият продукт (6). Двата продукта — АФДЦ и АКФ — имат различни употреби. АКФ е използвано в промишлените сектори, свързани с ламиниране, нанасяне на покритие или политура и друг вид обработване или интегриране на АКФ в продукти, които се използват в такива области като опаковане на храни, лекарства, козметични продукти и тютюневи изделия или в изолационни материали за сектора на строителството. През декември 2014 г. Комисията започна антидъмпингово разследване във връзка с АКФ (7). Искането бе оттеглено от заявителя и не бяха наложени мерки по отношение на АКФ (8). Поради горепосочените причини Комисията счете за подходящо да изключи АКФ от обхвата на настоящото разследване.

               (29)

               След разгласяването на заключенията заявителят изтъкна, че АКФ и АФДЦ са взаимнозаменяеми. Комисията обаче счита, че този довод не поставя под въпрос неоспорената дефиниция на разглеждания продукт, установена при първоначалното разследване.

               (30)

               В хода на разследването Комисията обаче установи, че дефиницията на разглеждания продукт обхваща не само леко модифицирания разглеждан продукт, но също така и АКФ. Петимата оказали съдействие производители износители са изнасяли АКФ за Съюза през разглеждания период (вж. съображение (74) по-долу). Поради това бе решено при изготвянето на мерките да се вземе предвид крайната употреба (вж. съображения (58)—(69).

               (31)

               След разгласяването един от неоказалите съдействие вносители заяви, че Комисията е трябвало да вземе предвид неговото предложение да се изключат нетемперираните джъмбо ролки от обхвата на разследването.

               (32)

               Тъй като дружеството не е оказало съдействие при разследването, Комисията не беше в състояние да провери това твърдение. Няма налични факти, които да водят до заключението, че нетемперираните джъмбо ролки следва да бъдат изключени от обхвата на настоящото разследване. Поради това Комисията отхвърли това твърдение.

         2.4.   Степен на съдействие

               (33)

               Степента на съдействие от страна на производителите износители в КНР бе ниска. Само пет групи производители износители от КНР, представляващи около 22 % от износа от Китай за Съюза през отчетния период, заявиха интерес и поискаха освобождаване от евентуалното разширяване на обхвата на действащите мерки.

               (34)

               Износът на неоказалите съдействие износители бе оценен на около 78 % от общия китайски износ за Съюза по време на същия период. Поради това за този износ Комисията използва наличните факти в съответствие с член 18 от основния регламент.

         2.5.   Промяна в схемите на търговия

               (35)

               За установяване на промяната в схемите на търговия Комисията анализира обема на вноса на разглеждания продукт и обема на вноса на леко модифицирания разглеждан продукт за периода от налагането на първоначалните мерки (2009 г.) до септември 2016 г.

               (36)

               Разследването установи, че 80 % от общия обем на вноса на продукта, предмет на разследването, с произход от КНР е леко модифицирания разглеждан продукт за отчетния период (9). Това съотношение впоследствие бе екстраполирано за съответните години от 2009 г. насам.

               (37)

               Обемът на вноса на разглеждания продукт бе определен въз основа на данните на Евростат за периода между 2009 г. и отчетния период.

               (38)

               Таблицата по-долу обобщава събраната информация.

                  Таблица 1

                  Внос на разглеждания продукт и на леко модифицирания продукт от КНР в ЕС

                           (Единица: тонове)

                           РП на първоначалното разследване
                           юли 2007 г. — юни 2008 г.

                           2009 г.

                           2010 г.

                           2011 г.

                           2012 г.

                           2013 г.

                           2014 г.

                           ОП

                           Разглеждан продукт

                           30 318

                           150

                           1 442

                           3 094

                           1 165

                           1 369

                           1 553

                           1 152

                           Леко модифициран продукт

                           11 393

                           17 115

                           30 960

                           25 648

                           30 962

                           42 578

                           44 522

                              Източник: Евростат, оказали съдействие китайски производители износители.

               (39)

               Общият обем на вноса на разглеждания продукт от КНР е намалял от 30 318 тона по време на РП на първоначалното разследване (юли 2007 г. — юни 2008 г.) до 1 152 тона през отчетния период на настоящото разследване. За сметка на това вносът на леко модифицирания разглеждан продукт се е увеличил от 11 393 тона през 2009 г. на 44 522 тона през отчетния период на настоящото разследване.

               (40)

               Увеличението на вноса на леко модифицирания разглеждан продукт, както и паралелното изчезване на вноса на разглеждания продукт след налагането на мерките представляват значителна промяна в схемите на търговия съгласно член 13, параграф 1 от основния регламент.

               (41)

               След разгласяването един от неоказалите съдействие вносители заяви, че Комисията е използвала погрешна методология за определяне на промяната в схемите на търговия. По-специално той постави под въпрос предположението, че продажбите на неоказалите съдействие производители износители по време на отчетния период са били продажби на леко модифицирания продукт.

               (42)

               Комисията изтъкна отново, че се е позовавала на наличните факти при определянето на обема на вноса на леко модифицирания продукт. Като се има предвид ниската степен на оказване на съдействие, с оглед на информацията, съдържаща се в искането, и при липсата на каквато и да било друга информация за противното, Комисията е могла основателно да заключи, че неоказалите съдействие дружества са извършвали износ на леко модифицирания продукт. Поради това методологията, използвана за установяване на промяната в схемите на търговия, се потвърждава.

         2.6.   Наличие на заобикаляне на мерките

               (43)

               В съответствие с член 13, параграф 1 от основния регламент промяната в схемите на търговия трябва да произтича от практика, процес или дейност, за които няма достатъчно основание или икономическа обосновка, различна от налагането на митото. Практиката, процесът или дейността включват, inter alia, лекото модифициране на разглеждания продукт.

               (44)

               Бяха анализирани дейностите на оказалите съдействие производители износители. Този анализ потвърди наличието на четири практики на заобикаляне.

               (45)

               За четирите практики на заобикаляне доказателствата бяха под формата на електронни писма от китайските производители износители, в които те съветват клиентите си за начина, по който действащите мерки биха могли да бъдат заобиколени. В различните доказателства се съдържаше и информация, че тези практики са били действително въведени от някои вносители/ползватели от Съюза.

               (46)

               Комисията също така намери подкрепящи доказателства при проверката на един от оказалите съдействие китайски производители, а именно Dingsheng Aluminium Group. В периода след налагането на митата през 2009 г. Dingsheng Aluminium Group е изнасял за Съюза АФДЦ, което е било по-тънко от разглеждания продукт, т.е. АФДЦ с дебелина, по-малка от 0,008 mm и не по-малка от 0,007 mm. Същият производител износител също така е изнасял за Съюза АФДЦ с по-голяма дебелина от дебелината на разглеждания продукт, т.е. АФДЦ с дебелина, по-голяма от 0,018 mm и по-малка от 0,021 mm. Доказателства под формата на електронни писма от други производители износители също така потвърдиха наличието на такава практика.

               (47)

               Освен това през същия период Dingsheng Aluminium Group е продавал в Съюза АФДЦ на рула, по-широки от 650 mm. Тези рула са били впоследствие разрязвани в Съюза на по-малки рула. При проверката на един от оказалите съдействие вносители Комисията установи, че този вносител, а именно дружеството Von Aschenbach & Voss GmbH, разрязва в Съюза по-широки рула, за да се получат от тях потребителски рула.

               (48)

               Що се отнася до вноса в Съюза на алуминиево фолио с дебелина между 0,021 mm и 0,045 mm и представено с два слоя, Комисията разполагаше с доказателства под формата на електронни писма, разменени между китайски производители износители, включително Dingsheng Aluminium Group, и производителите от Съюза. Комисията също така установи, че някои производители от Съюза притежават машини, използвани за разделяне на слоевете на фолиото до получаване на стандартна дебелина, позволяваща използването му като АФДЦ.

               (49)

               Въз основа на констатациите по отношение на оказалите съдействие производители износители и на наличните факти по отношение на неоказалите съдействие производители износители, се установява съществуването на практика на заобикаляне на мерките по смисъла на член 13, параграф 1 от основния регламент на национално равнище за 80 % от целия внос на продукта, предмет на разследването, от КНР. Тази практика на заобикаляне се е осъществявала под формата на леко модифициране на разглеждания продукт, за да може той да попадне в митнически кодове, които принципно не са предмет на мерките, а именно продукта, предмет на разследването.

         2.7.   Възпрепятстване на коригиращия ефект на митото по отношение на цените и/или количествата на сходния продукт

               (50)

               Увеличението на вноса на леко модифицирания продукт е било значително, както е обяснено в съображение (36) по-горе, и е представлявало около 80 % от общия обем на вноса на продукта, предмет на разследването, между 2009 г. и отчетния период.

               (51)

               Комисията сравни експортните цени на леко модифицирания продукт със степента на отстраняване на вредата, установена в Регламент за изпълнение (ЕС) 2015/2384 за налагане на окончателно мито след преглед с оглед изтичане на срока на действие в съответствие с член 11, параграф 2 от основния регламент.

               (52)

               По отношение на оказалите съдействие производители износители, участващи в практиките на заобикаляне, експортната цена беше определена въз основа на информацията, проверена по време на разследването. За неоказалите съдействие производители износители експортната цена беше определена въз основа на данни на Евростат, след като бе приспаднат обемът на износа, осъществяван от оказалите съдействие производители износители.

               (53)

               Това сравнение показа значително подбиване на цените.

               (54)

               Поради това се счита, че коригиращият ефект на действащите мерки е възпрепятстван както по отношение на количествата, така и по отношение на цените.

         2.8.   Доказателства за дъмпинг във връзка с първоначално определената нормална стойност за сходния продукт

               (55)

               В съответствие с член 13, параграф 1 от основния регламент и с цел да се установи дали експортните цени на продукта, предмет на разследването, са дъмпингови, експортните цени както на оказалите съдействие производители износители, участващи в практики на заобикаляне, така и на неоказалите съдействие производители износители бяха определени, както е описано в съображения (51) и (52) по-горе, и бяха сравнени с нормалната стойност, установена по време на разследването с оглед изтичане на срока на действие, посочено в съображение (51), и надлежно коригирани в съответствие с колебанията на Лондонската борса за метали (LME). Тази корекция се наложи поради факта, че цените на алуминиевите продукти са свързани с колебанията в цените на основната суровина — първичен алуминий. Цените на LME се смятат за световен еталон по отношение на първичния алуминий.

               (56)

               Сравнението на нормалната стойност и експортната цена показа, че АФДЦ е внасяно на дъмпингови цени в Съюза по време на отчетния период както от оказалите съдействие производители износители, участващи в практики на заобикаляне, така и от неоказалите съдействие производители износители.

         2.9.   Заключение

               (57)

               Въз основа на горните констатации Комисията стигна до заключението, че митата върху вноса на разглеждания продукт, така както е определен в първоначалното разследване, са били заобикаляни чрез внос на леко модифицирания разглеждан продукт с произход от КНР.

               (58)

               Разследването също така показа, че има промяна в схемите на търговия между КНР и Съюза, и че няма друго достатъчно основание или икономическа обосновка за тази промяна освен налагането на митото.

               (59)

               Комисията също установи, че този внос причинява вреда и че коригиращият ефект на митото е бил възпрепятстван по отношение на цените и/или количествата на сходния продукт. Също така бяха намерени доказателства за дъмпинг по отношение на първоначално установената нормална стойност за сходния продукт.

         3.   МЕРКИ

               (60)

               С оглед на гореизложените констатации Комисията достигна до заключението, че окончателното антидъмпингово мито, наложено върху вноса на разглеждания продукт с произход от КНР, е заобиколено чрез внос на продукта, предмет на разследването, с произход от КНР.

               (61)

               Въпреки това, въз основа на посочените по-горе констатации, бе направено заключението, че алуминиевото конвертиращо се фолио трябва да бъде изключено от обхвата на мерките с разширен обхват.

               (62)

               С оглед да се установи как може да се направи разграничение между АФДЦ и АКФ, Комисията първо се базира на допълнителни критерии, освен дебелината на алуминиевото фолио и ширината на рулата.

               (63)

               Комисията счете, че кумулативният анализ на набор от характеристики може да доведе до желаното разграничение: сплави, мокреща способност и точкови отвори на алуминиевото фолио.

               (64)

               Алуминиевата сплав се определя въз основа на химичния състав на продукта (реалното съдържание на алуминий и други химични елементи). Въз основа на становищата на заинтересованите страни и на информацията, събрана по време на контролните посещения, при разследването беше установено, че като цяло АКФ се произвежда, като се използват алуминиеви сплави 1235, 8011 и 8079.

               (65)

               Степента на мокреща способност се определя като степента на изсъхване (чистота на повърхността) на алуминиевото фолио от маслото, което се използва по време на валцуването. Мокрещата способност на АКФ обикновено е от степен А, тъй като всеки остатък от масло по повърхността би довел до проблеми при печатането и ламинирането.

               (66)

               Точковите отвори се появяват в структурата на алуминиевото фолио по време на процеса на валцоване. Броят на точковите отвори при продажбите на АФДЦ обикновено не е от значение и не е част от продуктовите спецификации. Броят на точковите отвори е важен за АКФ, тъй като при процеса на ламиниране през точковите отвори може да проникне лепило от едната страна на фолиото до другата страна и по този начин да се повреди опаковъчният материал. Комисията установи, че максималният брой точкови отвори в АКФ поначало е свързан с дебелината на фолиото. Максималният брой точкови отвори на m2 във връзка с дебелина на фолиото е, както следва:

                  Таблица 2

                  Максимален брой точкови отвори на m2 във връзка с дебелина на фолиото

                           Дебелина (микрони)

                           Брой на точковите отвори на m2

                           7

                           400

                           8

                           300

                           9

                           200

                           10

                           100

                           до 13

                           40

                           до 15

                           10

                           до 19

                           5

                           повече от 20

                           Няма.

                              Източник: Оказали съдействие китайски производители износители, несвързани вносители от ЕС.

               (67)

               Тези критерии се основават на констатации от разследването и твърдения на трети страни.

               (68)

               Заявителят продължи да настоява и отново изтъкна след разгласяването, че не може да се направи ефективно разграничение въз основа на посочените по-горе критерии и следователно това би създало непропорционално голям риск от заобикаляне на мерките. Той заяви, че видовете алуминиево фолио са взаимнозаменяеми и че някои АФДЦ биха могли да бъдат произвеждани при използване на същите видове алуминиево фолио, използвани по принцип за производството на АКФ. По-специално той посочи сплави 8011 и 8079. По отношение на броя на точковите отвори заявителят изтъкна, че не става дума за регламентирано изискване, а че той като цяло се основава на споразумение между продавача и купувача. По отношение критерия за мокреща способност заявителят също така посочи, че той не е от решаващо значение, за да се определи дали алуминиевото фолио е АКФ. По време на изслушването след разгласяването той също така заяви, че дори кумулативното прилагане на трите критерия не е достатъчно ефикасно, за да се установи желаното разграничение. Дори ако и трите критерия за АКФ са изпълнени, внесеният продукт пак би могъл да се използва като фолио за домакински цели и да доведе до нарушаване на конкуренцията. Според заявителя единственият начин да се направи разграничение между АФДЦ и АКФ е неговата крайна употреба. След разгласяването на допълнителна информация заявителят посочи, че производителите износители, освободени в съответствие с член 13, параграф 4 от основния регламент, следва да бъдат обект на режим специфична употреба в съответствие с член 254 от Митническия кодекс на Съюза, за да се предотврати бъдещо заобикаляне на мерките.

               (69)

               Един от оказалите съдействие производители износители също така изтъкна, че предложените от Комисията критерии за разграничаване между АКФ и АФДЦ не са всеобщо и широко приети от алуминиевата промишленост. Той изтъкна, че това би разкрило нови възможности за заобикаляне на антидъмпинговите мита и би довело до значително намаляване на средната цена на АКФ, което би могло да доведе до друга жалба във връзка с дъмпинга.

               (70)

               След разгласяването на допълнителна информация вносителят продължи да твърди, че действително е възможно извършването на достатъчно ясно разграничение въз основа на допълнителен кумулативен анализ на трите характеристики — сплави, мокрещата способност и точкови отвори.

               (71)

               В отговор на тези доводи Комисията най-напред напомни, че мерките срещу заобикалянето не могат да бъдат законно наложени само въз основа на наличието на риск от заобикаляне, а единствено ако са спазени условията, посочени в член 13 от основния регламент. Поради това искането на заявителя за извършване на проверка относно крайната употреба по отношение на освободените производители износители бе отхвърлено.

               (72)

               След първоначалното и допълнителното разгласяване Комисията подробно оцени първоначалния си подход, посочен в съображения (62) и (66) по-горе, както и аргументите, представени от вносителя, посочени в съображение (70). Комисията поддържа своето заключение, че поради сходните им характеристики не може да се изключи, че АКФ, отговарящо на техническите изисквания, посочени в съображения 61 и 67, всъщност действително се използва за домакински цели. Поради това Комисията стигна до заключението, че с оглед на конкретните обстоятелства по случая най-подходящият начин да се направи разграничение между двата продукта с цел разширяване на обхвата на първоначалната мярка е тяхната крайна употреба. Поради това вносителите, които не използват вносното алуминиево фолио за домакински цели, ще имат възможност да направят декларация във връзка с процедурата за режим специфична употреба в съответствие с член 254 от Митническия кодекс на Съюза.

         4.   ИСКАНИЯ ЗА ОСВОБОЖДАВАНЕ

   4.1.   Искане за освобождаване от групи от производители износители

               (73)

               В съответствие с член 13, параграф 4 от основния регламент пет оказали съдействие групи от производители износители от КНР поискаха да бъдат освободени от евентуалните мерки с разширен обхват и подадоха искане за освобождаване.

               (74)

               Разследването установи, че четири групи от китайски производители износители са изнасяли само АКФ към Съюза, но не и леко модифицираните видове алуминиево фолио за домакински цели. Следователно бе установено, че тези групи китайски производители износители не заобикалят действащите мита. Поради това Комисията счете, че на тези дружества би могло да бъде предоставено освобождаване от митата с разширен обхват в съответствие с член 13, параграф 4 от основния регламент.

               (75)

               Разследването показа, че един от оказалите съдействие производители, Dingsheng Aluminium Group, е участвал във всички видове практики на заобикаляне, с изключение на една, а именно не е изнасял за Съюза алуминиево фолио с дебелина, не по-малка от 0,021 mm и не по-голяма от 0,045 mm, когато се представя с най-малко два слоя, с всякаква ширина на рулата.

               (76)

               Заключението, че това дружество е участвало в три практики на заобикаляне беше достигнато въз основа на няколко фактора. На първо място, Комисията идентифицира леко модифицираните продукти, изнасяни за Съюза, въз основа на информацията, предоставена от дружеството по отношение на продажбите му на АФДЦ и АКФ на неговите клиенти. На второ място, бе проверена извадка от фактури, свързани с клиентите, купуващи АФДЦ и АКФ. Този преглед потвърди, че продуктите, продавани на клиенти като АФДЦ, в действителност са били или разглежданият продукт, или леко модифицираното АФДЦ. В резултат на това, Комисията установи по отношение на това дружество, че заобикаляното леко модифицирано АФДЦ, представлява 20 % от целия износ на продукта, предмет на разследването, а останалата част е истинското АКФ. Трето, по отношение на това дружество бе установена ясна промяна в схемите на търговия, при което износът на разглеждания продукт е бил заменен с леко модифицирания продукт. Четвърто, не бе установено никакво друго икономическо основание за тази промяна в схемите на търговия, освен налагането на мерките. Пето, по отношение на леко модифицираните продукти, изнасяни от този производител износител, бяха установени дъмпинг и възпрепятстване на коригиращия ефект на митата.

               (77)

               В светлината на изложеното по-горе освобождаването на Dingsheng Aluminium Group по силата на член 13, параграф 4 от основния регламент не бе възможно.

               (78)

               След разгласяването заявителят изтъкна, че не следва да бъде предоставено освобождаване от мерките с разширен обхват на китайските производители износители.

               (79)

               Той заяви, че Комисията не би могла да установи, че освободените китайски производители износители действително са изнасяли АКФ, тъй като това не е било посочено в отговорите на въпросника. Освен това той посочи, че практиката на заобикаляне се провежда в Съюза. При тези обстоятелства от правна гледна точка не би могло да бъде предоставено освобождаване за износителите.

               (80)

               Представители на Комисията посетиха на място производителите износители и провериха, inter alia, техническите характеристики и крайните употреби на продукта, предмет на разследването, продаван за Съюза. В резултат на проверките на място Комисията достигна до заключението, че продуктът, изнасян от четиримата производители износители, действително е бил АКФ, т.е. продукт, който не е обхванат от настоящото разследване. Комисията също така отбеляза, че лекото модифициране на продукта, е извършено в Китай, а именно в помещенията на един от оказалите съдействие производители и — въз основа на наличните факти — в помещенията на производителите, които не са оказали съдействие. Следователно е възможно и дори необходимо да се предвиди освобождаване за тези, които не са участвали в никаква форма на практики на заобикаляне в Китай и отговарят на условията по член 13, параграф 4 от основния регламент. Вследствие на това твърдението бе отхвърлено.

         4.2.   Искане за освобождаване от несвързани вносители

               (81)

               Когато практиката за заобикаляне на мерките се осъществява в Съюза, член 13, параграф 4 от основния регламент позволява на вносителите да бъдат освободени от митата с разширен обхват, ако могат да докажат, че не са свързани с производители, спрямо които се прилагат мерките.

               (82)

               На тези основания бяха получени и разгледани пет искания за освобождаване от несвързани вносители. Едно от дружествата, Wrap Films Systems Ltd, впоследствие прекрати своето съдействие.

               (83)

               Комисията установи, че макар в някои случаи окончателното обработване на продукта (разрязването на фолиото на малки рула) да се извършва в Съюза, лекото модифициране на самия разглеждан продукт се извършва извън Съюза, а именно в КНР. На тези основания Комисията счита, че на несвързаните вносители може да не бъде предоставено освобождаване.

               (84)

               За три от четирите оказали съдействие дружества бе установено, че са действителни вносители, които препродават продукта, предмет на разследването, без да го преработват. Поради това тези дружества не могат да бъдат освободени от митата с разширен обхват в съответствие с член 13, параграф 4 от основния регламент. Само едно от дружествата, дружеството Von Aschenbach &Voss GmbH, внася от КНР продукта, предмет на разследването, във формата на алуминиево фолио за домакински цели, на рула, надвишаващи 650 mm, и допълнително го обработва. Фолиото се разрязва преди да бъде продадено на клиентите на дружеството („пренавивачи“).

               (85)

               Преди налагането на действащите мерки дружеството Von Aschenbach &Voss GmbH e внасяло в Съюза разглеждания продукт и е била установена ясна промяна в схемите на търговия. Констатациите на Комисията не подкрепят становището на дружеството относно наличието на основателна причина или икономическа обосновка, различна от налагането на митото. Поради това дори и Комисията да беше приела, че необоснованата практика на заобикаляне е била извършвана в рамките на Съюза, на това дружество не можеше да бъде предоставено освобождаване.

               (86)

               Поради това беше направено заключението, че нито един от несвързаните вносители не може да бъде освободен по силата на член 13, параграф 4 от основния регламент.

         4.3.   Заключение

               (87)

               Въз основа на горепосочените констатации беше направено заключението, че четири от петте оказали съдействие групи китайски производители износители могат да бъдат освободени от митата с разширен обхват. Също така беше установено, че един от китайските производители износители, Dingsheng Aluminium Group, не може да бъде освободен.

               (88)

               Беше направено също така заключението, че нито един от несвързаните вносители не може да бъде освободен по силата на член 13, параграф 4 от основния регламент.

         5.   ЗАКЛЮЧЕНИЕ

               (89)

               В съответствие с първото изречение на член 13, параграф 1 от основния регламент обхватът на съществуващите антидъмпингови мерки по отношение на вноса на разглеждания продукт с произход от КНР следва да бъде разширен и до вноса на продукта, предмет на разследването, с произход от КНР.

               (90)

               В съответствие с член 13, параграф 3 и член 14, параграф 5 от основния регламент, в които се предвижда мерките с разширен обхват да бъдат прилагани спрямо вноса, който влиза на територията на Съюза при регистрационен режим, въведен с регламента за започване на разследване, следва да бъде събрано антидъмпингово мито върху вноса в Съюза на

                           —

                           алуминиево фолио с дебелина, не по-малка от 0,007 mm и по-малка от 0,008 mm, с всякаква ширина на рулата, дори темперирано, или

                           —

                           алуминиево фолио с дебелина, не по-малка от 0,008 mm и не по-голяма от 0,018 mm, и на рула с ширина, по-голяма от 650 mm, дори темперирано, или

                           —

                           алуминиево фолио с дебелина, по-голяма от 0,018 mm и по-малка от 0,021 mm, с всякаква ширина на рулата, дори темперирано, или

                           —

                           алуминиево фолио с дебелина, не по-малка от 0,021 mm и не по-голяма от 0,045 mm, когато се представя с най-малко два слоя, с всякаква ширина на рулата, дори темперирано,

                     с произход от КНР.

               (91)

               Продуктът, описан в съображение 90, следва да бъде освободен от разширеното антидъмпингово мито, ако той се внася за други употреби, различни от употребата като фолио за домакински цели. Освобождаването следва да се направи при условията, посочени в съответните митнически разпоредби на Съюза относно режима специфична употреба, по-специално член 254 от Митническия кодекс на Съюза.

         6.   РАЗГЛАСЯВАНЕ

               (92)

               Всички заинтересовани страни бяха информирани за основните факти и съображения, довели до изложените по-горе заключения, и бяха приканени да представят коментари. Тези коментари са разгледани в настоящия регламент.

               (93)

               Мерките, предвидени в настоящия регламент, са в съответствие със становището на комитета, създаден съгласно член 15, параграф 1 от основния регламент,

         ПРИЕ НАСТОЯЩИЯ РЕГЛАМЕНТ:
   Член 1
   1.   Окончателното антидъмпингово мито, приложимо към „всички други дружества“, наложено с член 1, параграф 2 от Регламент (ЕО) № 925/2009 върху вноса на някои видове алуминиево фолио с произход от Китайската народна република, се разширява до вноса в Съюза на

               —

               алуминиево фолио с дебелина, не по-малка от 0,007 mm и по-малка от 0,008 mm, с всякаква ширина на рулата, дори темперирано, понастоящем класирано в код по КН ex 7607 11 19 (код по ТАРИК 7607111930), или

               —

               алуминиево фолио с дебелина, не по-малка от 0,008 mm и не по-голяма от 0,018 mm, и на рула с ширина, по-голяма от 650 mm, дори темперирано, понастоящем класирано в код по КН ex 7607 11 19 (код по ТАРИК 7607111940), или

               —

               алуминиево фолио с дебелина, по-голяма от 0,018 mm и по-малка от 0,021 mm, с всякаква ширина на рулата, дори темперирано, понастоящем класирано в код по КН ex 7607 11 19 (код по ТАРИК 7607111950), или

               —

               алуминиево фолио с дебелина, не по-малка от 0,021 mm и не по-голяма от 0,045 mm, когато се представя с най-малко два слоя, с всякаква ширина на рулата, дори темперирано, понастоящем класирано в код по КН ex 7607 11 90 (кодове по ТАРИК 7607119045 и 7607119080).

         2.   Това разширяване на обхвата не се прилага за посочения в параграф 1 от настоящия член внос, произведен от дружествата, изброени по-долу:

               Наименование на дружеството

               Допълнителен код по ТАРИК

               Jiangsu Zhongji Lamination Materials Co., Ltd

               C198

               Luoyang Wanji Aluminium Processing Co., Ltd

               C199

               Xiamen Xiashun Aluminium Foil Co., Ltd.

               C200

               Yantai Donghai Aluminum Foil Co., Ltd

               C201

         3.   Освобождаванията, предоставени на дружествата, изрично посочени в параграф 2 от настоящия член, се прилагат при условието за представяне пред митническите органи на държавите членки на валидна търговска фактура, издадена от производителя, на която да фигурира декларация с дата и подпис на служител на издалия фактурата субект, който посочва името и длъжността си. Тази декларация следва да гласи: „Аз, долуподписаният, удостоверявам, че (обемът) на някои видове алуминиево фолио, продавани за износ в Европейския съюз, включени в настоящата фактура, са произведени от (наименование и адрес на дружеството) (допълнителен код по ТАРИК) в (засегнатата държава). Декларирам, че предоставената в настоящата фактура информация е пълна и вярна.“ Ако такава фактура не бъде представена, се прилага митническата ставка по член 1 от настоящия член.
   4.   Продуктът, описан в параграф 1, се освобождава от окончателно антидъмпингово мито, ако той се внася за други употреби, различни от употребата като фолио за домакински цели. Освобождаването се прави при условията, посочени в съответните митнически разпоредби на Съюза относно режима специфична употреба, по-специално член 254 от Митническия кодекс на Съюза.
   5.   Митото, чийто обхват се разширява с параграф 1 от настоящия член, се събира върху вноса с произход от Китайската народна република, регистриран в съответствие с член 2 от Регламент за изпълнение (ЕС) 2016/865 и член 13, параграф 3 и член 14, параграф 5 от Регламент (ЕС) 2016/1036, с изключение на продуктите, произведени от дружествата, изброени в параграф 2 от настоящия член, както и с изключение на продуктите, за които може да се докаже, че са били използвани за други цели, различни от фолио за домакински цели в съответствие с параграф 4.
   6.   Освен когато е предвидено друго, се прилагат действащите разпоредби относно митата.
   Член 2
   1.   Исканията за освобождаване от митото, чийто обхват се разширява с член 1, се подават в писмен вид на един от официалните езици на Европейския съюз, като трябва да бъдат подписани от лице, упълномощено да представлява субекта, който подава искането за освобождаване. Искането трябва да бъде изпратено на следния адрес:

               Еuropean Commission

               Directorate-General for Trade

               Directorate H

               Office: CHAR 04/039

               1049 Brussels

               BELGIUM

         2.   В съответствие с член 13, параграф 4 от Регламент (ЕС) 2016/1036 Комисията може да вземе решение за освобождаване на вноса на дружества, които не заобикалят антидъмпинговите мерки, наложени с Регламент за изпълнение (ЕС) 2015/2384, от митото, чийто обхват се разширява с член 1 от настоящия регламент.
   Член 3
   Митническите органи се приканват да преустановят регистрационния режим за внос, установен в съответствие с член 2 от Регламент за изпълнение (ЕС) 2016/865.
   Член 4
   Настоящият регламент влиза в сила в деня след деня на публикуването му в Официален вестник на Европейския съюз.

      Настоящият регламент е задължителен в своята цялост и се прилага пряко във всички държави членки.
      Съставено в Брюксел на 16 февруари 2017 година.

            За Комисията

            Председател

         Jean-Claude JUNCKER

      (1)  ОВ L 176, 30.6.2016 г., стр. 21.

      (2)  Регламент (ЕО) № 925/2009 на Съвета от 24 септември 2009 г. за налагане на окончателно антидъмпингово мито и окончателно събиране на временното мито, наложено върху вноса на някои видове алуминиево фолио с произход от Армения, Бразилия и Китайската народна република (ОВ L 262, 6.10.2009, стр. 1).

      (3)  Регламент за изпълнение (ЕС) 2015/2384 на Комисията от 17 декември 2015 г. за налагане на окончателно антидъмпингово мито върху вноса на някои видове алуминиево фолио с произход от Китайската народна република и за приключване на процедурата относно вноса на някои видове алуминиево фолио с произход от Бразилия след преразглеждане с оглед на изтичане на срока на действие в съответствие с член 11, параграф 2 от Регламент (ЕО) № 1225/2009 на Съвета (ОВ L 332, 18.12.2015 г., стр. 63).

      (4)  Регламент за изпълнение (ЕС) 2016/865 на Комисията от 31 май 2016 г. за започване на разследване във връзка с предполагаемото заобикаляне на антидъмпинговите мерки, наложени с Регламент за изпълнение (ЕС) 2015/2384 върху вноса на някои видове алуминиево фолио с произход от Китайската народна република, чрез внос на някои леко модифицирани видове алуминиево фолио от Китайската народна република и за въвеждане на регистрационен режим за този внос (ОВ L 144, 1.6.2016 г., стр. 35).

      (5)  Регламент (ЕС) № 952/2013 на Европейския парламент и на Съвета от 9 октомври 2013 г. за създаване на Митнически кодекс на Съюза (ОВ L 269, 10.10.2013 г., стр. 1).

      (6)  Съображение 89 от Регламент (ЕО) № 287/2009 на Комисията от 7 април 2009 г. за налагане на временно антидъмпингово мито върху вноса на някои видове алуминиево фолио с произход от Армения, Бразилия и Китайската народна република (ОВ L 94, 8.4.2009 г., стр. 17).

      (7)  ОВ C 444, 12.12.2014 г., стр. 13.

      (8)  Решение за изпълнение (ЕС) 2015/1928 на Комисията от 23 октомври 2015 г. за прекратяване на антидъмпинговата процедура по отношение на вноса на някои видове алуминиево фолио с произход от Китайската народна република (ОВ L 281, 27.10.2015 г., стр. 16).

      (9)  С цел да се установи обемът на леко модифицирания разглеждан продукт в рамките на продукта, предмет на разследването, за отчетния период, Комисията използва следната методология. На първо място, Комисията установи общия обем на износа на продукта, предмет на разследването, от Китай въз основа на данни от Евростат. На второ място, от проверените отговори на въпросника от оказалите съдействие китайски производители износители Комисията установи обема на износа на АКФ от петте оказали съдействие дружества. На трето място, Комисията приспадна обема на износа на АКФ, реализиран от оказалите съдействие дружества, от общия износ от Китай. Като се има предвид много високото ниво на неоказване на съдействие, Комисията счита, че има достатъчно основание да приеме, че неоказалите съдействие дружества са изнасяли леко модифицирания продукт. Въз основа на това Комисията стигна до заключението, че 80 % от общия износ от Китай се състои от износа на леко модифицираните продукти, а 20 % — от износа на АКФ. Комисията приложи това съотношение, за да установи промяната в схемите на търговия.


title: Регламент за изпълнение (ЕС) 2016/534 на Комисията от 31 март 2016 година за изменение на приложение I към Регламент (ЕИО) № 2658/87 на Съвета относно тарифната и статистическа номенклатура и Общата митническа тарифа

text:
                  6.4.2016

                  BG

                  Официален вестник на Европейския съюз

                  L 89/6

            РЕГЛАМЕНТ ЗА ИЗПЪЛНЕНИЕ (ЕС) 2016/534 НА КОМИСИЯТА
      от 31 март 2016 година
      за изменение на приложение I към Регламент (ЕИО) № 2658/87 на Съвета относно тарифната и статистическа номенклатура и Общата митническа тарифа
      ЕВРОПЕЙСКАТА КОМИСИЯ,
      като взе предвид Договора за функционирането на Европейския съюз,
      като взе предвид Регламент (ЕИО) № 2658/87 на Съвета от 23 юли 1987 г. относно тарифната и статистическа номенклатура и Общата митническа тарифа (1), и по-специално член 9, параграф 1, буква а) от него,
      като има предвид, че:

                  (1)

                  С Регламент (ЕИО) № 2658/87 е установена номенклатура от стоки, наричана по-нататък „Комбинираната номенклатура“, която се съдържа в приложение I към посочения регламент.

                  (2)

                  Млечните продукти от глава 4 включват млечни пермеати — млечни продукти, които се характеризират с високо съдържание на лактоза и се получават чрез отнемане на млечни мазнини и протеини от мляко, суроватка, сметана и/или сладка мътеница, и/или от подобни суровини чрез ултрафилтруване или други техники на преработка.

                  (3)

                  Съществуват различни мнения по отношение на класирането на суроватката и млечните пермеати в подпозициите на позиция 0404. В интерес на правната сигурност следователно е необходимо да се изясни обхватът на подпозиции 0404 10 и 0404 90 по отношение на тези продукти.

                  (4)

                  Разграничаването между „суроватъчен пермеат“ и „млечен пермеат“ може да се установи в зависимост от това, дали се откриват или не вещества, които са свързани с производството на суроватка. Поради това, за да се разграничават суроватъчните пермеати и млечните пермеати, посоченият критерий следва да се използва наред с органолептичен критерий.

                  (5)

                  Подпозиция 0404 10 следва да включва „суроватъчен пермеат“, който е продукт с като цяло леко кисел аромат, получен чрез ултрафилтруване на суроватка или смеси на естествените съставки на суроватката. Класирането на млечните пермеати в посочената подпозиция следва да бъде обвързано с наличието в този продукт на вещества, свързани с производството на суроватка (напр. млечна киселина, лактати и гликомакропептиди).

                  (6)

                  Подпозиция 0404 90 следва да включва „млечен пермеат“, който е продукт, получен чрез ултрафилтруване на мляко, с като цяло млечен аромат. Класирането на млечни пермеати в посочената подпозиция следва да бъде обвързано с количествено ограниченото равнище или липсата в този продукт на вещества, свързани с производството на суроватка.

                  (7)

                  Референтният метод за откриване на млечна киселина и лактати (метод ISO 8069:2005) е предвиден в част А от приложение I към Регламент (ЕО) № 273/2008 на Комисията (2), а референтният метод за откриване на сирищна суроватка (т.е. наличието на казеиномакропептиди, като гликомакропептиди) е установен в приложение XII към същия регламент. Тези методи следва да се използват също така за правилното класиране на продуктите, обхванати от настоящия регламент.

                  (8)

                  С цел да се гарантира правилното класиране на въпросните продукти, в част втора, глава 4 от Комбинираната номенклатура следва съответно да бъдат добавени нови допълнителни забележки, за да се осигури еднаквото тълкуване на номенклатурата в целия Съюз.

                  (9)

                  Поради това Регламент (ЕИО) № 2658/87 следва да бъде съответно изменен.

                  (10)

                  Комитетът по Митническия кодекс не е изразил становище в срока, определен от неговия председател,

            ПРИЕ НАСТОЯЩИЯ РЕГЛАМЕНТ:
      Член 1
      В част втора, глава 4 от Комбинираната номенклатура, съдържаща се в приложение I към Регламент (ЕИО) № 2658/87, се добавят следните допълнителни забележки 3 и 4:

                     „3.

                     Млечните продукти от глава 4 включват млечни пермеати — млечни продукти, които се характеризират с високо съдържание на лактоза и се получават чрез отнемане на млечни мазнини и протеини от мляко, суроватка, сметана и/или сладка мътеница, и/или от подобни суровини чрез ултрафилтруване или други техники на преработка.

                     4.

                     За целите на подпозиции 0404 10 и 0404 90 важи следното:

                                 Млечният пермеат и суроватъчният пермеат могат да бъдат разграничени по аналитичен път чрез наличието на вещества (напр. млечна киселина, лактати и гликомакропептиди), които са свързани с производството на суроватката.

                                 Подпозиция 0404 10 включва „суроватъчен пермеат“, който е продукт с като цяло леко кисел аромат, получен от суроватка или смеси на естествените съставки на суроватката чрез ултрафилтруване или други техники на преработка.

                                 Наличието на вещества, свързани с производството на суроватка (напр. млечна киселина, лактати и гликомакропептиди), е условие за класирането на суроватъчни пермеати в тази подпозиция.

                                 Подпозиция 0404 90 включва „млечен пермеат“, който е продукт с като цяло млечен аромат, получен от мляко чрез ултрафилтруване или други техники на преработка. Количествено ограниченото равнище или липсата на млечна киселина и лактати (макс. 0,1 % тегловно в млечни пермеати на прах или макс. 0,015 % тегловно в течни млечни пермеати), както и липсата на гликомакропептиди са условия за класирането на млечни пермеати в подпозиция 0404 90.

                                 Методът, който трябва да се използва за откриване на лактати, е метод ISO 8069:2005, а методът за откриване на сирищна суроватка (т.е. наличие на казеиномакропептиди, като гликомакропептиди) е методът, описан в приложение XII към Регламент (ЕО) № 273/2008 на Комисията (*).

      Член 2
      Настоящият регламент влиза в сила на двадесетия ден след деня на публикуването му в Официален вестник на Европейския съюз.

         Настоящият регламент е задължителен в своята цялост и се прилага пряко във всички държави членки.
         Съставено в Брюксел на 31 март 2016 година.

               За Комисията,

               от името на председателя,

            Stephen QUEST

               Генерален директор на генерална дирекция „Данъчно облагане и митнически съюз“

         (1)  ОВ L 256, 7.9.1987 г., стр. 1.

         (2)  Регламент (ЕО) № 273/2008 на Комисията от 5 март 2008 г. за определяне на подробни правила за прилагане на Регламент (ЕО) № 1255/1999 на Съвета по отношение на методи за анализ и оценка на качеството на млякото и млечните продукти (ОВ L 88, 29.3.2008 г., стр. 1).


title: Регламент за изпълнение (ЕС) 2015/747 на Комисията от 11 май 2015 година за дерогация от Регламент за изпълнение (ЕС) № 809/2014 по отношение на крайния срок за подаване на единното заявление, заявленията за помощ или исканията за плащане, крайния срок за съобщаване на измененията на единното заявление или на искането за плащане, както и крайния срок за заявленията за предоставяне на права на плащане или увеличаване на стойността на правата на плащане съгласно схемата за основно плащане, за 2015 г.

text:
               12.5.2015

               BG

               Официален вестник на Европейския съюз

               L 119/21

         РЕГЛАМЕНТ ЗА ИЗПЪЛНЕНИЕ (ЕС) 2015/747 НА КОМИСИЯТА
   от 11 май 2015 година
   за дерогация от Регламент за изпълнение (ЕС) № 809/2014 по отношение на крайния срок за подаване на единното заявление, заявленията за помощ или исканията за плащане, крайния срок за съобщаване на измененията на единното заявление или на искането за плащане, както и крайния срок за заявленията за предоставяне на права на плащане или увеличаване на стойността на правата на плащане съгласно схемата за основно плащане, за 2015 г.
   ЕВРОПЕЙСКАТА КОМИСИЯ,
   като взе предвид Договора за функционирането на Европейския съюз,
   като взе предвид Регламент (ЕС) № 1306/2013 на Европейския парламент и на Съвета от 17 декември 2013 г. относно финансирането, управлението и мониторинга на общата селскостопанска политика и за отмяна на регламенти (ЕИО) № 352/78, (ЕО) № 165/94, (ЕО) № 2799/98, (ЕО) № 814/2000, (ЕО) № 1290/2005 и (ЕО) № 485/2008 на Съвета (1), и по-специално член 78, първа линея, буква б) и член 78, втора алинея от него,
   като има предвид, че:

               (1)

               В Регламент за изпълнение (ЕС) № 809/2014 на Комисията (2) са указани крайният срок за подаване на единното заявление, заявленията за помощ или исканията за плащане, крайният срок за съобщаване на измененията на единното заявление или на искането за плащане, както и крайният срок за подаване на заявленията за предоставяне на права на плащане или увеличаване на стойността на правата на плащане съгласно схемата за основно плащане.

               (2)

               При практическото прилагане на новите схеми за директно плащане и мерки за развитие на селските райони държавите членки са се сблъскали с известни затруднения. Това е причинило забавяне в администрирането на единното заявление, заявленията за помощ и исканията за плащане, както и на заявленията за предоставяне на права на плащане или увеличаване на стойността на правата на плащане съгласно схемата за основно плащане.

               (3)

               Тази ситуация е затруднила бенефициерите при подаването на единното заявление, заявленията за помощ или исканията за плащане, както и на заявленията за предоставяне на права на плащане или увеличаване на стойността на правата на плащане съгласно схемата за основно плащане, в сроковете, предвидени в член 13, параграф 1 и член 22, параграф 1 от Регламент (ЕС) № 809/2014.

               (4)

               С оглед на това е целесъобразно да се предвиди дерогация от член 13, параграф 1 и член 22, параграф 1 от Регламент (ЕС) № 809/2014, с която да се даде възможност на държавите членки да определят за 2015 г. краен срок за подаване на единното заявление, заявленията за помощ или исканията за плащане, както и краен срок за заявленията за предоставяне на права на плащане или увеличаване на стойността на правата на плащане съгласно схемата за основно плащане, които крайни срокове да са по-късни от предвидените в посочените членове. Тъй като датата, определена в член 15, параграф 2 от Регламент (ЕС) № 809/2014, е свързана с крайния срок, предвиден в член 13, параграф 1 от същия регламент, следва да се предостави подобна дерогация за съобщаване на изменението на единното заявление или на искането за плащане.

               (5)

               Тъй като тези дерогации следва да обхващат единното заявление, заявленията за помощ и исканията за плащане, измененията на единното заявление или на искането за плащане и заявленията за предоставяне на права на плащане за 2015 г., е целесъобразно настоящият регламент да се прилага за заявленията и исканията за плащане за 2015 г.

               (6)

               Мерките, предвидени в настоящия регламент, са в съответствие със становището на Комитета за директните плащания и на Комитета за развитие на селските райони,

         ПРИЕ НАСТОЯЩИЯ РЕГЛАМЕНТ:
   Член 1
   Чрез дерогация от член 13, параграф 1, първа алинея от Регламент за изпълнение (ЕС) № 809/2014, определяните от държавите членки крайни срокове за подаване на единното заявление, заявленията за помощ или исканията за плащане за 2015 г. не могат да бъдат по-късни от 15 юни.
   Член 2
   Чрез дерогация от член 15, параграф 2 от Регламент за изпълнение (ЕС) № 809/2014 и в случай че държавите членки прибягнат до дерогацията по членове 1 и 3 от настоящия регламент, измененията на единното заявление или на искането за плащане за 2015 г., направени в съответствие с параграф 1 от посочения член, се съобщават писмено на компетентния орган не по-късно от 15 юни.
   Член 3
   Чрез дерогация от член 22, параграф 1 от Регламент за изпълнение (ЕС) № 809/2014, определяната от държавите членки дата за подаване на заявления за предоставяне на права на плащане или увеличаване на стойността на правата на плащане съгласно схемата за основно плащане за 2015 г. не може да бъде по-късна от 15 юни.
   Член 4
   Настоящият регламент влиза в сила в деня на публикуването му в Официален вестник на Европейския съюз.
   Той се прилага за заявленията и исканията за плащане за 2015 г.

      Настоящият регламент е задължителен в своята цялост и се прилага пряко във всички държави членки.
      Съставено в Брюксел на 11 май 2015 година.

            За Комисията

            Председател

         Jean-Claude JUNCKER

      (1)  ОВ L 347, 20.12.2013 г., стр. 549.

      (2)  Регламент за изпълнение (ЕС) № 809/2014 на Комисията от 17 юли 2014 г. за определяне на правила за прилагането на Регламент (ЕС) № 1306/2013 на Европейския парламент и на Съвета по отношение на интегрираната система за администриране и контрол, мерките за развитие на селските райони и кръстосаното съответствие (ОВ L 227, 31.7.2014 г., стр. 69).


title: Регламент за изпълнение (ЕС) № 1131/2013 на Комисията от 7 ноември 2013 година за вписване на название в Регистъра на защитените наименования за произход и защитените географски указания [Poperingse hopscheuten/Poperingse hoppescheuten (ЗГУ)]

text:
               13.11.2013

               BG

               Официален вестник на Европейския съюз

               L 302/18

         РЕГЛАМЕНТ ЗА ИЗПЪЛНЕНИЕ (ЕС) № 1131/2013 НА КОМИСИЯТА
   от 7 ноември 2013 година
   за вписване на название в Регистъра на защитените наименования за произход и защитените географски указания [Poperingse hopscheuten/Poperingse hoppescheuten (ЗГУ)]
   ЕВРОПЕЙСКАТА КОМИСИЯ,
   като взе предвид Договора за функционирането на Европейския съюз,
   като взе предвид Регламент (ЕС) № 1151/2012 на Европейския парламент и на Съвета от 21 ноември 2012 г. относно схемите за качество на селскостопанските продукти и храни (1), и по-специално член 52, параграф 2 от него,
   като има предвид, че:

               (1)

               В съответствие с член 50, параграф 2, буква а) от Регламент (ЕС) № 1151/2012 заявката за регистрация на названието „Poperingse hopscheuten“/„Poperingse hoppescheuten“, подадена от Белгия, бе публикувана в Официален вестник на Европейския съюз
                   (2).

               (2)

               Тъй като Комисията не е получила никакви възражения съгласно член 51 от Регламент (ЕС) № 1151/2012, названието „Poperingse hopscheuten“/„Poperingse hoppescheuten“ следва да се регистрира,

         ПРИЕ НАСТОЯЩИЯ РЕГЛАМЕНТ:
   Член 1
   Регистрира се названието, посочено в приложението към настоящия регламент.
   Член 2
   Настоящият регламент влиза в сила на двадесетия ден след публикуването му в Официален вестник на Европейския съюз.

      Настоящият регламент е задължителен в своята цялост и се прилага пряко във всички държави членки.
      Съставено в Брюксел на 7 ноември 2013 година.

            За Комисията, от името на председателя,
         Dacian CIOLOȘ

            Член на Комисията

      (1)  ОВ L 343, 14.12.2012 г., стр. 1.

      (2)  ОВ C 57, 27.2.2013 г., стр. 6.

      ПРИЛОЖЕНИЕ
      Земеделски продукти, предназначени за консумация от човека, изброени в приложение I към Договора:

         Клас 1.6.   Плодове, зеленчуци и зърнени култури, пресни или преработени

      БЕЛГИЯ
      Poperingse hopscheuten/Poperingse hoppescheuten (ЗГУ)


title: Регламент за изпълнение (ЕС) 2017/130 на Комисията от 25 януари 2017 година за установяване на стандартни стойности при внос с цел определяне на входната цена на някои плодове и зеленчуци

text:
               26.1.2017

               BG

               Официален вестник на Европейския съюз

               L 21/101

         РЕГЛАМЕНТ ЗА ИЗПЪЛНЕНИЕ (ЕС) 2017/130 НА КОМИСИЯТА
   от 25 януари 2017 година
   за установяване на стандартни стойности при внос с цел определяне на входната цена на някои плодове и зеленчуци
   ЕВРОПЕЙСКАТА КОМИСИЯ,
   като взе предвид Договора за функционирането на Европейския съюз,
   като взе предвид Регламент (ЕС) № 1308/2013 на Европейския парламент и на Съвета от 17 декември 2013 г. за установяване на обща организация на селскостопанските пазари и за отмяна на регламенти (ЕИО) № 922/72, (ЕИО) № 234/79, (ЕО) № 1037/2001 и (ЕО) № 1234/2007 (1),
   като взе предвид Регламент за изпълнение (ЕС) № 543/2011 на Комисията от 7 юни 2011 г. за определяне на подробни правила за прилагането на Регламент (ЕО) № 1234/2007 на Съвета по отношение на секторите на плодовете и зеленчуците и на преработените плодове и зеленчуци (2), и по-специално член 136, параграф 1 от него,
   като има предвид, че:

               (1)

               В изпълнение на резултатите от Уругвайския кръг на многостранните търговски преговори в Регламент за изпълнение (ЕС) № 543/2011 са посочени критериите, по които Комисията определя стандартните стойности при внос от трети държави за продуктите и периодите, посочени в приложение XVI, част A от същия регламент.

               (2)

               Стандартната стойност при внос се изчислява за всеки работен ден съгласно член 136, параграф 1 от Регламент за изпълнение (ЕС) № 543/2011, като се вземат под внимание променливите данни за всеки ден. В резултат на това настоящият регламент следва да влезе в сила в деня на публикуването му в Официален вестник на Европейския съюз,

         ПРИЕ НАСТОЯЩИЯ РЕГЛАМЕНТ:
   Член 1
   Стандартните стойности при внос, посочени в член 136 от Регламент за изпълнение (ЕС) № 543/2011, са определени в приложението към настоящия регламент.
   Член 2
   Настоящият регламент влиза в сила в деня на публикуването му в Официален вестник на Европейския съюз.

      Настоящият регламент е задължителен в своята цялост и се прилага пряко във всички държави членки.
      Съставено в Брюксел на 25 януари 2017 година.

            За Комисията,

            от името на председателя,

         Jerzy PLEWA

            Генерален директор

            Генерална дирекция „Земеделие и развитие на селските райони“

      (1)  ОВ L 347, 20.12.2013 г., стр. 671.

      (2)  ОВ L 157, 15.6.2011 г., стр. 1.

      ПРИЛОЖЕНИЕ

         Стандартни стойности при внос за определяне на входната цена на някои плодове и зеленчуци

                  (EUR/100 kg)

                  Код по КН

                  Код на третa държавa (1)

                  Стандартна стойност при внос

                  0702 00 00

                  MA

                  135,1

                  SN

                  268,2

                  TR

                  175,2

                  ZZ

                  192,8

                  0707 00 05

                  EG

                  250,3

                  MA

                  79,2

                  TR

                  209,9

                  ZZ

                  179,8

                  0709 91 00

                  EG

                  168,8

                  ZZ

                  168,8

                  0709 93 10

                  MA

                  277,7

                  TR

                  239,8

                  ZZ

                  258,8

                  0805 10 22 , 0805 10 24 , 0805 10 28

                  EG

                  54,2

                  MA

                  48,6

                  TN

                  59,5

                  TR

                  73,1

                  ZZ

                  58,9

                  0805 21 10 , 0805 21 90 , 0805 29 00

                  EG

                  83,8

                  IL

                  134,6

                  JM

                  109,0

                  MA

                  80,7

                  TR

                  86,3

                  ZZ

                  98,9

                  0805 22 00

                  IL

                  139,7

                  MA

                  79,0

                  ZZ

                  109,4

                  0805 50 10

                  AR

                  92,5

                  EG

                  85,5

                  TR

                  93,7

                  ZZ

                  90,6

                  0808 10 80

                  CN

                  145,5

                  US

                  124,9

                  ZZ

                  135,2

                  0808 30 90

                  CN

                  93,3

                  TR

                  154,0

                  ZA

                  84,4

                  ZZ

                  110,6

         (1)  Номенклатура на държавите, определена с Регламент (ЕС) № 1106/2012 на Комисията от 27 ноември 2012 г. за прилагане на Регламент (ЕО) № 471/2009 на Европейския парламент и на Съвета относно статистиката на Общността за външната търговия с трети страни по отношение на актуализиране на номенклатурата на държавите и териториите (ОВ L 328, 28.11.2012 г., стр. 7). Код „ZZ“ означава „с друг произход“.